CELEX: 61963CJ0109
Language: da
Date: 1964-12-16
Title: Domstolens Dom (Anden Afdeling) af 16. december 1964. # Charles Muller mod Kommissionen for Det Europæiske Økonomiske Fællesskab. # Forenede sager 109/63 og 13/64.

DOMSTOLENS DOM (ANDEN AFDELING)
      AF 16. DECEMBER 1964
      
         Charles Muller
      
      
         mod Kommissionen for Det europæiske økonomiske Fællesskab
      
      Forenede sager 109 /63 og 13/64
      Processprog: Fransk
      
      Angående :
      
               1.
            
            
               Annullation
               
                        —
                     
                     
                        af Kommissionens stiltiende beslutning, hvorved denne afslog en anmodning af 28. august 1963 fra Muller om at blive indplaceret i stillingsgruppe A4/A5 med virkning fra 1. januar 1962,
                     
                  
                        —
                     
                     
                        af Kommissionens beslutning, hvorved Muller blev indplaceret i lønklasse B1, løntrin 6,
                     
                  
                        —
                     
                     
                        af hr. van Gronsvelds beslutning af 11. december 1963, hvorved Muller blev frataget substitueringen af chefen for afdelingen »lønninger og tjenesteudgifter«, hr. Blinker,
                     
                  
                        —
                     
                     
                        af Kommissionens beslutning af 29. juli 1963, hvorpå den lige nævnte beslutning var støttet,
                     
                  
         
               2.
            
            
               Betaling af erstatning til Muller.
            
         Domkonklusion :
      De forenede søgsmål 109/63 og 13/64 dels afvises fra realitetsbehandling og dels forkastes som ubegrundede.
      Generaladvokatens forslag til afgørelse :
      at søgsmålene 109/63 og 13/64 dels bør afvises og dels bør forkastes som ubegrundede.
      Sammendrag
      
               1.
            
            
               Tjenestemand — indplacering der ikke længere kan anfægtes — administrationens offentliggørelse af oversigten over stillingsbeskrivelser — nyt væsentligt forhold — anmodning om ændring af indplaceringsbeslutningen — lovlighed
            
         
               2.
            
            
               Tjenestemand — indplacering — ingen ret til en særskilt stilling baseret på et internt forslag til forbedring af tjenesten
            
         
               3.
            
            
               Tjenestemænd — søgsmål mod en generel foranstaltning vedrørende organiseringen af tjenesten — afvisning fra realitetsbehandling
               (EØF-tjenestemandsvedtægten, artikel 91)
            
         
               1.
            
            
               Offentliggørelsen af den oversigt, hvori stillingerne og de beføjelser, der er knyttet til hver stilling, beskrives, kan betragtes som et nyt væsentligt forhold, der giver en tjenestemand ret til at anmode administrationen om at ændre en indplaceringsbes-lutning, som ikke længere kan anfægtes.
            
         
               2.
            
            
               Et internt adminstrativt dokument, der er beregnet på at føre budgetmyndigheden til at forbedre organiseringen af tjenesten, kan ikke i sig selv gælde som retlig anerkendelse af en tjenestemands ret til en indplacering, der svarer til en bestemt stilling.
            
         
               3.
            
            
               Administrationen er eneansvarlig for generelle foranstaltninger vedrørende organiseringen af tjenesten. Sådanne foranstaltninger kan ikke indeholde et klagepunkt i den i tjenestemandsvedtægternes artikel 91 forudsatte betydning og kan derfor ikke være genstand for et søgsmål.